Z A P I S N I K

15. sjednice Vijeća Mjesnog odbora Sloboština, održane dana
1. srpnja 2022. godine u objektu mjesne samouprave Sloboština,
s početkom u 18:00 sati



NAZOČNI ČLANOVI VIJEĆA: Martina Hegedušić, Darko Konjiković, Goran Ratković, Danica Juričić Spasović, Josip Benko, Mandica Lulić

NENAZOČNI ČLANOVI: Marijana Alagušić – vijećnica nije pismeno opravdala svoj izostanak

Na sjednici je prisutna gđa. Mandica Lulić, koja je tijekom sjednice položila prisegu, te je proglašena članicom VMO Sloboština. Vijećnik Antonio Pavlečić stavio je svoj mandat u mirovanje i gđa. Mandica Lulić je predložena i izglasana kao njegova zamjena. 


Predsjedava Goran Ratković, predsjednik Vijeća.

Zapisnik vodi: Martina Hegedušić, vijećnica u Vijeću


Sjednica će se snimati, postojati će video i audio zapis navedene sjednice.
Svi vijećnici su upoznati sa time i dali su usmeni pristanak.

Predsjednik konstatira da je na početku otvaranja Sjednice nazočno 5 članova Vijeća, što znači da Vijeće može pravovaljano odlučivati te otvara 15. sjednicu Vijeća Mjesnog odbora Sloboština.



USVAJANJE ZAPISNIKA

Bez rasprave, sa 5 glasova ˝ZA˝ Vijeće prihvaća tekst Zapisnika 14. sjednice održane 10. lipnja 2022. godine.

Predsjednik je nadopunio dnevni red sa još 4 točke:
1. Izvješće o mirovanju mandata članu Vijeća Mjesnog odbora Sloboština i početku obnašanja dužnosti zamjenika člana Vijeća
2. Izvješću Mandatnog povjerenstva o mirovanju mandata članu Vijeća Mjesnog odbora Sloboština i početku obnašanja dužnosti zamjenici člana Vijeća – zaključak, donosi se
3. Prisega člana Vijeća Mjesnog odbora Sloboština
4. Rasprava o raspodjeli financijskih sredstava iz nespomenutih rashoda za manifestaciju Dan Sloboštine – zaključak, donosi se 



Vijećnik Josip Benko predložio je dodatnu točku dnevnog reda Rasprava o mogućem parkingu za motore na području MO Sloboština. 


USVAJANJE DNEVNOG REDA

 Vijeće Mjesnog odbora jednoglasno prihvaća dnevni red. 


D n e v n i     r e d

1. Izvješće o mirovanju mandata članu Vijeća Mjesnog odbora Sloboština i početku obnašanja dužnosti zamjenika člana Vijeća – zaključak, donosi se
2. Izvješće Mandatnog povjerenstva o mirovanju mandata članu Vijeća Mjesnog odbora Sloboština i početku obnašanja dužnosti zamjenici člana Vijeća – zaključak, donosi se
3. Prisega člana Vijeća Mjesnog odbora Sloboština
4. Prijedlozi PKA za 2023.g. – zaključak, donosi se
5.  Prijedlog izmjene GUP-a na području MS Sloboština - zaključak, donosi se
6. Zahtjev za hitno postavljanje uspornika u Zahradnikovoj ulici (temeljem zaključka sa 4. sjednice VMO Sloboština od 31.08.2021.)- zaključak, donosi se
7. Postavljanje stupića  na ulazu u pješačku zonu u Varićakovoj ulici - zaključak, donosi se
8. Rasprava o privremenoj odgodi dežurstava za građane u 7. i 8. mjesecu uslijed godišnjih odmora - zaključak, donosi se
9. Rasprava o raspodjeli financijskih sredstava iz nespomenutih rashoda za manifestaciju Dan Sloboštine – zaključak, donosi se 
10. Rasprava o mogućem parkingu za motore na području MO Sloboština – zaključak, donosi se 
11. Pitanja, prijedlozi, obavijesti


[bookmark: _Hlk93764988]
Ad. 1. Izvješće o mirovanju mandata članu Vijeća Mjesnog odbora Sloboština i početku obnašanja dužnosti zamjenika člana Vijeća

[bookmark: _Hlk86096289]Nakon uvodne riječi Predsjednika, predsjednik Mandatnog povjerenstva - Darko Konjiković,  pročitao je dopis poslan od strane Mjesne Samouprave, nakon čega se pristupilo glasanju,  te je jednoglasno usvojeno:


I Z V J E Š Ć E

o mirovanju mandata članu Vijeća Mjesnog odbora Sloboština i početku

obnašanja dužnosti zamjenika člana Vijeća

I.

A) Mandatno povjerenstvo utvrđuje da ANTONIO PAVLEČIĆ, iz Zagreba, izabran s
kandidacijske liste HDZ, HSLSi HSU, s danom 30. lipnja 2022. godine, stavio mandat u
mirovanje.
B)  Sukladno članku 14. Odluke o izborima članova vijeća gradskih četvrti i članova vijeća
mjesnih odbora (Službeni glasnik Grada Zagreba 4/13, 5/17, 7/17, 2/19, 28/20 i 8/21)
kandidacijska lista HDZ, HSLS i HSU dostavila je Odluku o zamjeni člana Vijeća Mjesnog
odbora Sloboština, te su za zamjenicu člana Vijeća odredili MANDICU LULIĆ.

II.

Mandatno povjerenstvo predlaže Vijeću da donese Zaključak o mirovanju mandata
člana Vijeća Mjesnog odbora Sloboština i početku obnašanja dužnosti zamjenici člana Vijeća

MANDICI LULIĆ
 KANDIDACIJSKA LISTA
HDZ, HSLS i HSU


Ad. 2. Zaključak o izvješću Mandatnog povjerenstva o mirovanju mandata članu 
Vijeća Mjesnog odbora Sloboština i početku obnašanja dužnosti zamjenici člana Vijeća - donosi se

[bookmark: _Hlk93764950]Članovi Vijeća pismenim putem su informirani o predmetu rasprave.

Predsjednik Mandatnog povjerenstva Darko Konjiković pročitao je još jednom dopis poslan od strane Mjesne Samouprave, te se bez rasprave pristupilo glasovanju gdje je jednoglasno usvojen:

ZAKLJUČAK

o izvješću Mandatnog povjerenstva o mirovanju mandata članu
Vijeća Mjesnog odbora Sloboština i početku obnašanja dužnosti zamjenici člana Vijeća

1. Prima se na znanje izvješće Mandatnog povjerenstva o mirovanju mandata člana
Vijeća Mjesnog odbora Sloboština i početku obnašanja dužnosti zamjenici člana
Vijeća.

2. Dana 30. lipnja 2022. započinje mirovanje mandata članu Vijeća Mjesnog odbora
Sloboština ANTONIJU PAVLEČIĆU.

Dana 01. srpnja 2022. MANDICA LULIĆ započinje s obnašanjem dužnosti
zamjenice člana Vijeća.

3. Ovaj će zaključak biti objavljen na oglasnoj ploči u sjedištu Mjesnog odbora
Sloboština.


Ad.3. Prisega člana Vijeća Mjesnog odbora Sloboština

Predsjednik VMO Sloboština otvorio je polaganje prisege sa nekoliko uvodnih riječi, te se pristupilo samom činu polaganje prisege. Gđa. Mandica Lulić izgovorila je tekst prisege, potpisala sami dokument, te je sa tim činom započela svoj mandat kao članica vijeća Mjesnog Odbora Sloboština. 

Nakon polaganja prisege konstatira se da Vijeće ima 6 prisutnih članova i da može pravovaljano odlučivati. 


Ad.4. Prijedlozi PKA za 2023.g. – zaključak, donosi se

Predsjednik je uveo vijećnike u temu a svi vijećnici su pismenim putem prije sjednice od Predsjednika dobili prijedloge za PKA 2023. Navedeni prijedlozi dopunjeni su prijedlozima drugih vijećnika. 
U raspravi sudjeluju: Goran Ratković, Josip Benko, Martina Hegedušić, Danica Juričić Spasović, Darko Konjiković, Mandica Lulić

Nakon provedene rasprave i detaljnijeg objašnjenja pojedinih točaka, pristupilo se glasanju o točkama:
1. Izgradnja dječjeg parka u Nežićevoj prema projektu iz PKA 22
2. Sanacija, asfaltiranje i iscrtavanje parkirnih mjesta na preostala dva polja u Fellerovoj ulici
3. Sanacija, asfaltiranje i iscrtavanje parkirnih mjesta na parkiralištu pored crkve
4. Sanacija nogostupa u Miškininoj ulici iza pekare
5. Izgradnja parka za pse prema projektu iz PKA 22
6. Sadnja ukrasnog grmlja u žardinjere na ulazu u kvart kod brda – 3 žardinjere
7. Sadnja živice uz ogradu školskog igrališta – istočna strana igrališta u Gradićevoj ulici
8. Sadnja drveća oko i iza autobusnih stanica kako bi se omogućio hlad nad autobusnom
stanicom – lokacije: Islandska, Holjevčeva (4 stanice), SR Njemačke – 2 stanice)
9. Sadnja drvoreda u SR Njemačke na potezu uz pješačku stazu od križanja sa V. Holjevca do
Miškinine, te na V. Holjevca od SR Njemačke do Zahradnikove
10. Preneseno iz PKA 22 - sanacija pješačke staze Zahradnikova 18 - 26 (uređenje staze oko
drveća gdje je korijenje uništilo stazu)
11. Sadnja cvijeća na Trgu na zelenoj površini uz koju će se postaviti pumpa za vodu iz PKA 2022
12. Potpuno uređenje dječjeg parka u M.S.Bolšića 2-6 (unutar polukružnih zgrada)
13. Sanacija, asfaltiranje u ulici Ive Andrića (prema Islanskoj ulici)
14. Sanacija, asfaltiranje u Ulici Park hrvatske mornarice

Nakon provedene rasprave, sa 6 glasova ZA usvojeni su prijedlozi 1-12. a sa 6 glasova PROTIV nisu usvojeni prijedlozi 13.-14.uz obrazloženje da ti projekti ne spadaju u Plan komunalnih aktivnosti (PKA) te temeljem toga VMO Sloboština donosi:

Z A K LJ U Č A K

[bookmark: _Hlk86092203]o Prijedlozima za PKA za 2023.g.

1. Vijeće Mjesnog odbora Sloboština raspravljalo je o Prijedlozima za PKA 2023. u naselju Sloboština

1. Vijeće Mjesnog odbora Sloboština donosi prijedloge za PKA za 2023. godinu u naselju Sloboština:

1. Izgradnja dječjeg parka u Nežićevoj prema projektu iz PKA 22
2. Sanacija, asfaltiranje i iscrtavanje parkirnih mjesta na preostala dva polja u Fellerovoj ulici
3. Sanacija, asfaltiranje i iscrtavanje parkirnih mjesta na parkiralištu pored crkve
4. Sanacija nogostupa u Miškininoj ulici iza pekare
5. Izgradnja parka za pse prema projektu iz PKA 22
6. Sadnja ukrasnog grmlja u žardinjere na ulazu u kvart kod brda – 3 žardinjere
7. Sadnja živice uz ogradu školskog igrališta – istočna strana igrališta u Gradićevoj ulici
8. Sadnja drveća oko i iza autobusnih stanica kako bi se omogućio hlad nad autobusnom stanicom – lokacije: Islandska, Holjevčeva (4 stanice), SR Njemačke – 2 stanice)
9. Sadnja drvoreda u SR Njemačke na potezu uz pješačku stazu od križanja sa V. Holjevca do Miškinine, te na V. Holjevca od SR Njemačke do Zahradnikove
10. Preneseno iz PKA 22 - sanacija pješačke staze Zahradnikova 18 - 26 (uređenje staze oko drveća gdje je korijenje uništilo stazu)
11. Sadnja cvijeća na Trgu na zelenoj površini uz koju će se postaviti pumpa za vodu iz PKA 2022
12. Potpuno uređenje dječjeg parka u M.S.Bolšića 2-6 (unutar polukružnih zgrada)


1. Ovaj Zaključak dostavlja se Vijeću Gradske četvrti Novi Zagreb – istok



Ad. 5. Prijedlog izmjene GUP-a na području MS Sloboština - zaključak, donosi se

Predsjednik je uveo vijećnike u temu a svi vijećnici su pismenim putem prije sjednice od Predsjednika i vijećnika dobili prijedloge za izmjene GUP-a na području MS Sloboština. 

Predsjednik je istaknuo da se prijedlozi za izmjenu GUP-a mogu podnositi do kraja godine te da ih svaki građanin može podnijeti i pojedinačno. 

U raspravi sudjeluju: Goran Ratković, Darko Konjiković, Martina Hegedušić, Danica Juričić Spasović, Josip Benko, Mandica Lulić.

Nakon provedene rasprave i detaljnijeg objašnjenja pojedinih točaka, pristupilo se glasanju o točkama:
1. Dio prostora ( više čestica ) koji se nalazi na potezu između Zahradnikove ulice,
Ulice Milutina Milankovića i Avenije Većeslava Holjevca. Točnija lokacija je
južno od čestica gdje bi se trebao graditi vrtić ( 1682 i 1683/1 ) i zapadno od zelene
zone Z1.
K.Č. 1589 - 1614, 335495 ZAPRUDSKI OTOK (D u R1) – iz društvene namjene u športsko-rekreacijsku sa gradnjom
Prebacivanje u R1 radi mogućnosti izgradnje sportskog rekreacijskog sadržaja
(ŠRC).

Usvojeno sa 6 glasova ZA

2. Više čestica koje se nalaze preko puta Kauflanda, uz ulicu Karela Zahradnika.

K.Č. : 1686/1, 1688/17, 1685/1, 1684/1, 1703/1, 335495 ZAPRUDSKI OTOK
(D u Z1) iz društvene namjene u zelenu- javni park

Postojeći Z1 zonu ostaviti kao takvu ( sumnjiva prenamjena ) i proširiti je
sjeverno, jer se kompletna površina nalazi ispod vodova, urediti površinu.

Usvojeno sa 6 glasova ZA

3. Parking u Fellerovoj ( 4 parkirna polja ) + zelena površina

K.Č: 1462/2 , 1452/1, 335495 ZAPRUDSKI OTOK ( D3 u M1 ) – iz društvene namjene (zdravstvena) u mješovitu- pretežito stambena

Spriječiti spajanje Vatikanske ulice na ulicu Stjepana Gradića, koje bi povećalo
promet vozila ispred OŠ Otok i premjestiti spajanje Vatikanske na
ulicu Nikole Andrića. Uvesti regulaciju prometa i jednosmjerni promet oko škole.
Navedena čestica 1462/2 potencijal za izgradnju garaže te kako bi se moglo pristupiti tom projektu potrebna je prenamjena.

Usvojeno sa 6 glasova ZA

4. Zelena površina južno od GŠC-a , zapadno od parka Hrvatske mornarice,
sjeverno od čestice 2298/2

K.Č: 963 – 1008, 335495 ZAPRUDSKI OTOK (D u Z) – iz društvene namjene u zelenu

Na području Plave Potkove, gdje je zamišljen UPU Park Novi Zagreb, ukloniti
iznimku urbanog pravila („Park Hrvatska u malom“) na česticama zapadno od
Parka Hrvatskog zrakoplovstva i sve prebaciti u Z.

Usvojeno sa 4 glasa ZA i 2 SUZDRŽANA

5. UPU Sloboština za MO Sloboština - UPU za JZ dio Sloboštine.

Složiti kompletan projekt za površinu, odnosno dio Sloboštine, koji je omeđen
Zahradnikovom ulicom, Ulicom M.Milankovića i Avenijom Većeslava Holjevca.
Na navedenoj površini graditi će se DV Sloboština, a ideja je da se površina
kompletno uredi i iskoristi - gradnja ŠRC Sloboština + uređenje zelenih površina i
dodavanje ostalih mogućih sadržaja.

Usvojeno sa 6 glasova ZA

6. Tražimo da Grad Zagreb otkupi zemljište, radi izgradnje Hitne pomoći, po uzoru
na Hitnu pomoć u Radničkoj ulici (blizu PU Zagrebačke). Obzirom da Novi
Zagreb istok ima potencijal rasta broja stanovnika, nema adekvatnu brzu uslugu
pružanja prve pomoći.

K.Č. 1479/1 ZAPRUDSKI OTOK ( M1 u D3) – iz društvene u društvenu zdravstvenu

Usvojeno sa 6 glasova ZA

7. Potpuno spajanje ceste s Ulicom Ive Andrića i Islandske ulice, gdje za to
postoji potpuno svi uvjeti.

K.Č. 2295/11 ZAPRUDSKI OTOK prenamjena u (M1)

Nije usvojeno, 4 glasa PROTIV, 2 SUZDRŽANA uz obrazloženje da će se raditi produženje Vatikanske ulice te će se tada drugačije riješiti promet na tom području. 

Nakon provedene rasprave, temeljem gore navedenog glasanja za svaku pojedinu točku VMO Sloboština donosi:


Z A K LJ U Č A K

O prijedlogu izmjene GUP-a na području MS Sloboština

1. Vijeće Mjesnog odbora Sloboština raspravljalo je o prijedlogu izmjene GUP-a na
području MO Sloboština.

2. Nakon rasprave i razmatranja svih predloženih izmjena, Vijeće Mjesnog odbora
Sloboština usvojilo je sljedeće prijedloge izmjene GUP-a na području MO Sloboština:

1. Dio prostora ( više čestica ) koji se nalazi na potezu između Zahradnikove ulice,
Ulice Milutina Milankovića i Avenije Većeslava Holjevca. Točnija lokacija je
južno od čestica gdje bi strebao graditi vrtić ( 1682 i 1683/1 ) i zapadno od zelene
zone Z1.
K.Č. 1589 - 1614, 335495 ZAPRUDSKI OTOK ( D u R1 )
Prebacivanje u R1 radi mogućnosti izgradnje sportskog rekreacijskog sadržaja
(ŠRC).

2. Više čestica koje se nalaze preko puta Kauflanda, uz ulicu Karela Zahradnika.

K.Č. : 1686/1, 1688/17, 1685/1, 1684/1, 1703/1, 335495 ZAPRUDSKI OTOK
(D u Z1)

Postojeći Z1 zonu ostaviti kao takvu ( sumnjiva prenamjena ) i proširiti je
sjeverno, jer se kompletna površina nalazi ispod vodova, urediti površinu.

3. Parking u Fellerovoj ( 4 parkirna polja ) + zelena površina

K.Č: 1462/2 , 1452/1, 335495 ZAPRUDSKI OTOK ( D3 u M1 )

Spriječiti spajanje Vatikanske ulice na ulicu Stjepana Gradića, koje bi povećalo
promet vozila ispred OŠ Otok i premjestiti spajanje Vatikanske na
ulicu Nikole Andrića. Uvesti regulaciju prometa i jednosmjerni promet oko škole.
Navedena čestica 1462/2 potencijal za izgradnju garaže.

4. Zelena površina južno od GŠC-a , zapadno od parka Hrvatske mornarice,
sjeverno od čestice 2298/2

K.Č: 963 – 1008, 335495 ZAPRUDSKI OTOK (D u Z)

Na području Plave Potkove, gdje je zamišljen UPU Park Novi Zagreb, ukloniti
iznimku urbanog pravila („Park Hrvatska u malom“) na česticama zapadno od
Parka Hrvatskog zrakoplovstva i sve prebaciti u Z.

5. UPU Sloboština za MO Sloboština - UPU za JZ dio Sloboštine.

Složiti kompletan projekt za površinu, odnosno dio Sloboštine, koji je omeđen
Zahradnikovom ulicom, Ulicom M.Milankovića i Avenijom Većeslava Holjevca.
Na navedenoj površini graditi će se DV Sloboština, a ideja je da se površina
kompletno uredi i iskoristi - gradnja ŠRC Sloboština + uređenje zelenih površina i
dodavanje ostalih mogućih sadržaja.

6. Tražimo da Grad Zagreb otkupi zemljište, radi izgradnje Hitne pomoći, po uzoru
na Hitnu pomoć u Radničkoj ulici (blizu PU Zagrebačke). Obzirom da Novi
Zagreb istok ima potencijal rasta broja stanovnika, nema adekvatnu brzu uslugu
pružanja prve pomoći.

K.Č. 1479/1 ZAPRUDSKI OTOK ( M1 u D3 )

1. Ovaj Zaključak dostavlja se Vijeću Gradske četvrti Novi Zagreb.


Ad. 6 Zahtjev za hitno postavljanje uspornika u Zahradnikovoj ulici (temeljem zaključka sa 4. sjednice VMO Sloboština od 31.08.2021.)- zaključak, donosi se

Predsjednik je vijećnike usmeno informirao o predmetu rasprave. 
Iako je MUP nakon zaključka sa 4. sjednice od 31.8.2021. donio negativno mišljenje o postavljanju uspornika u Zahradnikovoj, Predsjednik je primio pritužbe brojnih građana zbog automobila koji na toj ulici voze nedozvoljenom brzinom te smatra da je  potrebno  postaviti uspornike kako ne bi došlo do nesreće. 

Predsjednik je iznio informaciju i da je pismeno zamolio MUP da noću pojačaju kontrole brzine u prometu na području Zahradnikove ulice. 

U raspravi sudjeluju: Goran Ratković, Josip Benko, Mandica Lulić

Nakon provedene rasprave, VMO Sloboština  jednoglasno donosi:


[bookmark: _Hlk106163170]Z A K LJ U Č A K

o hitnom postavljanju uspornika u Zahradnikovoj ulici (temeljem zaključka sa 4. sjednice VMO Sloboština od 31.08.2021.)


1.	VMO Sloboština raspravljalo je o hitnom postavljanju uspornika u Zahradnikovoj ulici

2.	VMO Sloboština donosi zaključak da se na dijelu Zahradnikove ulice od kružnog toka do Kauflanda hitno postave uspornici ispred/ispod pješačkih prijelaza (kako je navedeno i u zaključku sa 4. sjednice 31.8.2021.) zbog brojnih pritužbi građana na prebrzu vožnju automobila po toj ulici.

3.	Ovaj Zaključak dostavlja se Vijeću Gradske četvrti Novi Zagreb-istok.




Ad.7. Postavljanje stupića  na ulazu u pješačku zonu u Varićakovoj ulici - zaključak, donosi se

Predsjednik je uveo vijećnike u temu.  
Radno tijelo za pješačku zonu dobilo je preporuku Gradskog ureda za obnovu, izgradnju, prostorno uređenje, graditeljstvo, komunalne poslove i promet da se na ulazu u pješačku zonu postave podizni stupići kako bi se reguliralo prometovanje vozila po pješačkoj zoni, povećala sigurnost djece i pješaka u pješačkoj zoni te spriječila daljnja devastacija kocki u pješačkoj zoni. 
Vijećnica Martina Hegedušić iznijela je informaciju koju je dobila od Gradskog ureda, prema kojoj će stanari moći ulaziti u pješačku zonu, ali da će ulazak trebati tražiti pismenim putem, budući da se navedena pješačka zona nije obuhvaćena Naredbom o uvjetima prometovanja vozila u središnjem dijelu Grada Zagreba. Predloženo je i kreiranje nove službene email adrese na koju bi se slali ti zahtjevi. 
U raspravi sudjeluju: Goran Ratković, Martina Hegedušić, Mandica Lulić, Danica Juričić Spasović, Josip Benko, Darko Konjiković
Nakon provedene rasprave, VMO Sloboština jednoglasno donosi :

o postavljanju stupića na ulasku u pješačku zonu u Varićakovoj ulici

1. Vijeće Mjesnog odbora Sloboština raspravljalo je o postavljanju podiznih stupića na ulasku u pješačku zonu u Varićakovoj ulici

2. Vijeće Mjesnog odbora Sloboština donosi zaključak kojim traži postavljanje podiznih stupića na ulasku u pješačku zonu u Varićakovoj ulici, temeljem preporuke Gradskog ureda za obnovu, izgradnju, prostorno uređenje, graditeljstvo, komunalne poslove i promet. Također, Vijeće traži da se prometovanje vozilima pješačkom zonom u Sloboštini regulira i uvrsti u Naredbu o uvjetima prometovanja vozila u središnjem dijelu Grada Zagreba, odnosno da se istom reguliraju i pješačke zone koje nisu u središnjem dijelu Grada Zagreba. 

U prijelaznom razdoblju, prije postavljanja stupića, održat će se edukacija stanara preko predstavnika stanara. 

3. Ovaj Zaključak dostavlja se Vijeću Gradske četvrti Novi Zagreb-istok.


Ad. 8. Rasprava o privremenoj odgodi dežurstava za građane u 7. i 8. mjesecu uslijed godišnjih odmora - zaključak, donosi se

Predsjednik je uveo vijećnike u temu. Zbog godišnjih odmora predlaže se da se dežurstva za građane privremeno odgode u periodu od 15.7. do 31.8.
Za termin dežurstva 7.7. određuju se vijećnice Mandica Lulić i Martina Hegedušić, a 14.7. vijećnici Darko Konjiković i Josip Benko. 
U raspravi sudjeluju: Danica Juričić Spasović, Goran Ratković, Mandica Lulić, Martina Hegedušić, Darko Konjiković, Josip Benko

Nakon provedene rasprave, VMO Sloboština jednoglasno usvaja :

[bookmark: _Hlk108162748]o privremenoj odgodi dežurstava za građane u 7. i 8. mjesecu uslijed godišnjih odmora 

1. Vijeće Mjesnog odbora Sloboština raspravljalo je o privremenoj odgodi dežurstava za građane u 7. i 8. mjesecu uslijed godišnjih odmora
2. Vijeće Mjesnog odbora Sloboština donosi zaključak o privremenoj odgodi dežurstava u periodu od 15.7. – 31.8. zbog godišnjih odmora. 
3. Ovaj Zaključak dostavlja se Vijeću Gradske četvrti Novi Zagreb-istok.

Ad. 9. Rasprava o raspodjeli financijskih sredstava iz nespomenutih rashoda za manifestaciju Dan Sloboštine – zaključak, donosi se 

Predsjednik je uveo vijećnike u temu i predložio aktivaciju sredstava u iznosu od 1.000 kuna iz nespomenutih rashoda za manifestaciju Dan Sloboštine

U raspravi sudjeluju: Danica Juričić Spasović, Goran Ratković, Mandica Lulić, Martina Hegedušić, Darko Konjiković, Josip Benko

Nakon provedene rasprave, VMO Sloboština jednoglasno donosi:



ZAKLJUČAK


O raspodjeli financijskih sredstava iz nespomenutih rashoda za manifestaciju Dan Sloboštine

1. Vijeće Mjesnog odbora Sloboština raspravljalo je o raspodjeli financijskih sredstava iz nespomenutih rashoda za manifestaciju Dan Sloboštine
2. Vijeće Mjesnog odbora Sloboština donosi zaključak kojim traži raspodjelu financijskih sredstava sa stavke nespomenuti rashodi u iznosu od 1.000 kn za manifestaciju Dan Sloboštine koja će se održati 17.9.2022. 
3. Ovaj Zaključak dostavlja se Vijeću Gradske četvrti Novi Zagreb-istok.


Ad. 10. Rasprava o mogućem parkingu za motore na području MO Sloboština – zaključak, donosi se 

Predsjednik je dao riječ vijećniku Josipu Benku koji je predložio ovu točku. 
Budući da su se građani žalili što su dobili kazne za motore koji su bili parkirani unutar pješačke zone kod Spara, vijećnik je predložio Vijeću da se proba pronaći lokacija u naselju na kojoj bi se iscrtao parking za motore ili izgradio novi. 

U raspravi sudjeluju: Goran Ratković, Josip Benko, Darko Konjiković, Danica Juričić Spasović, Martina Hegedušić, Mandica Lulić

1. Vijeće Mjesnog odbora Sloboština raspravljalo je o mogućem parkingu za motore na području MO Sloboština

2. Vijeće MO Sloboština donosi zaključak da će u narednom periodu pronaći lokacije gdje bi se mogli napraviti parkinzi za motore. 

3. Ovaj Zaključak dostavlja se Vijeću Gradske četvrti Novi Zagreb-istok.



Ad.11. Pitanja, prijedlozi i obavijesti.

Vijećnici su raspravljali o raspodjeli zadataka oko organizacije Dana Sloboštine, te je dogovoreno da će se održati sastanak na kojem će se dogovoriti svi detalji. 
Dogovoreno je i da će se održati sastanak sa organizatorima Dana Dugava kako bi se dobile dodatne informacije oko organizacije. 


Obzirom da više nije bilo pitanja i prijedloga predsjednik Vijeća zaključuje sjednicu u 20:06 sati. 




KLASA: 024-08/22-003/1350
URBROJ: 251-13-11-9-22-2
Zagreb, 1. srpnja 2022. 



Zapisnik sastavila:							
Martina Hegedušić

